text: [{"text_idx": "#000001", "text": "Ta\u00f0 to\u0301k ikki leingi fra\u0301 ti\u0301 at Si\u0301min Pauli Sivertsen, stjo\u0301ri a\u0301 Bergfrost, gj\u00f8rdist varugur vi\u00f0 risasto\u0301ru v\u00f8rugoymslu komplexi\u00f0 Springfield Underground\u2014til hann, saman vi\u00f0 tveimum medarbei\u00f0arum, avgj\u00f8rdi at fara yvir til Missouri i\u0301 USA at hyggja n\u00e6rri."}, {"text_idx": "#000002", "text": "Missouri liggur i\u0301 Midwest \u00f8kinum og hevur sum vera man onga beinlei\u00f0is atgongd til sjo\u0301gvin. Kontrasturin vi\u00f0 F\u00f8royar kann i\u0301 so ma\u0301ta neyvan gerast st\u00f8rri, og fra\u0301st\u00f8\u00f0an millum F\u00f8royar og Missouri er umlei\u00f0 sum ha\u0301lva j\u00f8r\u00f0ina runt. Og to\u0301\u2014Springfield Underground og Bergfrost hava eitt og anna\u00f0 til felags vi\u00f0 tunlum og goymslu av matv\u00f8rum fyri i\u0301dna\u00f0arkundar."}, {"text_idx": "#000003", "text": "Har var okkurt serligt vi\u00f0 fyrit\u00f8kuni i\u0301 Springfield i\u0301 Missouri sum gj\u00f8rdi Si\u0301min Paula forvitnan. \u201cHetta sa\u0301 hugtakandi u\u0301t og eg kendi at ta\u00f0 kundi veri\u00f0 av a\u0301huga fyri okkum so ella so,\u201d minnist Si\u0301min Pauli. \u201cVit fingu samband vi\u00f0 tey, og tey vo\u0301ru b\u00e6\u00f0i fryntlig og fyrikomandi, og a\u0301\u00f0renn vit vistu av so\u0301tu vit i\u0301 flogfari a\u0301 veg yvir at vitja.\u201d"}, {"text_idx": "#000004", "text": "l\u0301 Bergfrost fer\u00f0abo\u0301lkinum saman vi\u00f0 Si\u0301min Paula vo\u0301ru eisini rakstrarlei\u00f0arin John K. Simonsen og goymsluma\u00f0urin Ba\u0301rur Andreasen. Teir komu til Missouri fyrst i\u0301 juni 2022, og vo\u0301r\u00f0u mo\u0301ttiknir sum serligir gestir u\u0301r fjarskotnum landi og vi\u0301stir runt i\u0301 ti\u0301 risasto\u0301ra Springfield Underground goymslu anlegginum og sluppu at hitta lei\u00f0andi starvsfo\u0301lk og eigarar."}, {"text_idx": "#000006", "text": "\u201cVit blivu pu\u0301ra ovfarnir av hvussu sto\u0301rt hetta anleggi\u00f0 hja\u0301 teimum er og av \u00f8llum logistikkinum og hvussu umfatandi virksemi\u00f0 er,\u201d sigur Si\u0301min Pauli. \u201cBara sum eitt d\u00f8mi, tann dagin vit komu har h\u00f8vdu tey eini 120 millio\u0301nir fesk egg i\u0301 ti\u0301 einu h\u00f8llini, \u00f8ll sja\u0301lvandi ny\u0301liga komin inn og a\u0301 veg u\u0301t aftur longu innan fa\u0301ar dagar; tey hava bert eina 7-daga liviti\u0301\u00f0 a\u0301 handilshillunum. Eg havi aldri i\u0301 li\u0301vinum s\u00e6\u00f0 so no\u0301gv egg; ta\u00f0 hev\u00f0i svara\u00f0 til eini 2.400 egg fyri hv\u00f8nn einasta i\u0301bu\u0301gva i\u0301 F\u00f8royum.\u201d"}, {"text_idx": "#000007", "text": "Og egg er bert eitt d\u00f8mi av mongum; eitt nu\u0301 er ta\u00f0 v\u00e6l kent har a\u0301 lei\u00f0unum at mongdirnar av ostum i\u0301 k\u00f8litunlunum har eru \u00f8giligar."}, {"text_idx": "#000008", "text": "\u201cVit vo\u0301ru gla\u00f0ir fyri at hitta lei\u00f0andi fo\u0301lk i\u0301 Erlen Group,\u201d leggur Si\u0301min Pauli afturat. \u201cVit hava ho\u0301pin av felags a\u0301hugama\u0301lum, og amerikanararnir vo\u0301ru imponera\u00f0ir ta\u0301 vit greiddu fra\u0301 og h\u00f8vdu eina framl\u00f8gu um okkara frostgoymslu, ho\u0301ast ta\u00f0 at okkara anlegg er munandi minni samanbori\u00f0 vi\u00f0 teirra.\u201d"}, {"text_idx": "#000009", "text": "Eitt vi\u0301tt umfang av go\u0301\u00f0si og v\u00f8rum i\u0301rokna\u00f0 alskyns matv\u00f8rur liggja til eina og hv\u00f8rja ti\u0301\u00f0 a\u0301 goymlu inni hja\u0301 Springfield Underground. Komplexi\u00f0, sum upprunaliga var eitt gro\u0301tbrot fra\u0301 1950unum, hevur veri\u00f0 i\u0301 vinnu i\u0301 meira enn 50 a\u0301r. Sta\u00f0i\u00f0 umfatar n\u00e6stan 300.000 fermetrar av pla\u0301ssi til leigu, spreitt yvir eina r\u00f8\u00f0 av sto\u0301rum sektio\u0301num og hallum undir j\u00f8r\u00f0. Temperatururin i\u0301 k\u00f8li- og frystigoymslunum liggur u\u0301r minus 29 til pluss 13 stig Celsius."}, {"text_idx": "#000010", "text": "Anleggi\u00f0 hevur n\u00e6stan 5 kilometrar av upply\u0301stum vegi til lastbilar og umlei\u00f0 3,8 km av jarnbreyt uttan fyri tunlarnar umframt 1,1 km jarnbreyt inni i\u0301 tunlunum og ikki f\u00e6rri enn 11 ste\u00f0gipla\u0301ss fyri go\u0301\u00f0stok."}, {"text_idx": "#000011", "text": "So miki\u00f0 sum 400 lastbilar um dagin vitja anleggi\u00f0. Tv\u00e6r umlastingarparkir fyri trailarar og 224 terminalhur\u00f0ar til lastbilar og trailarar eru vi\u00f0 til at gera ta\u00f0 smidligt fyri v\u00f8ruflutning inn og u\u0301r tunlunum. Springfield Underground liggur mitt i\u0301 hjartanum av teimum sto\u0301ru flutningslei\u00f0unum upp og ni\u00f0ur og tv\u00f8rtur um alt USA\u2014anleggi\u00f0 liggur beint vi\u00f0 motorvegirnar Interstate 44 and US-65 umframt h\u00f8vu\u00f0slinjuna hja\u0301 BNSF Railway tokunum."}, {"text_idx": "#000012", "text": "\u201cTa\u00f0 var b\u00e6\u00f0i upply\u0301sandi og l\u00e6ruri\u0301kt at si\u0301ggja hvussu tey arbei\u00f0a og hvussu teirra virksemi er lagt til r\u00e6ttis, og hvussu teirra vir\u00f0isketa hongur saman,\u201d sigur Si\u0301min Pauli vi\u0301\u00f0ari."}, {"text_idx": "#000013", "text": "Eitt av systirfel\u00f8gunum hja\u0301 Springfield Underground er ein almenn goymslut\u00e6nasta fyri matv\u00f8rur, vi\u00f0 meira enn 283.000 kubikkmetrum av goymslupla\u0301ssi 30 metrar undir j\u00f8r\u00f0. Eitt anna\u00f0 av teirra fel\u00f8gum er BNSF-go\u0301\u00f0kendur umlastingarfasilitetur i\u00f0 eisini kann veita turr-, k\u00f8li- og frostgoymslu a\u0301 sta\u00f0num. Eitt anna\u00f0 systirfelag f\u00e6st vi\u00f0 at menna og byggja i\u0301dna\u00f0arparkir a\u00f0rasta\u00f0ni enn i\u0301 tunlunum, vi\u00f0 fokus a\u0301 framlei\u00f0slu, goymslu, tri\u00f0japarts logistikkveitarar og e-handil."}, {"text_idx": "#000014", "text": "Kjarnin i\u0301 vinnuvirkseminum hja\u0301 Erlen Group er i\u0301 grundini fastognir, men alt byrja\u00f0i vi\u00f0 u\u0301tvinning av ka\u0301lksteini i\u0301 1955. Eitt av tveimum gro\u0301tvirkjum veitir byggii\u0301dna\u00f0inum og landbu\u0301na\u00f0inum i\u0301 by\u0301num Joplin og har um lei\u00f0ir v\u00f8rur u\u0301r ka\u0301lksteini. Hitt gro\u0301tvirki\u00f0 hevur li\u0301knandi virksemi i\u0301 Springfield og har um lei\u00f0ir."}, {"text_idx": "#000015", "text": "\u201cHetta er eitt a\u0301hugavert vinnuhugtak,\u201d heldur Si\u0301min Pauli. \u201cFyrst u\u0301tvinna tey gro\u0301ti\u00f0, so framlei\u00f0a tey v\u00f8rur u\u0301r ti\u0301, so sum ka\u0301lksteinar og ka\u0301lkskerv i\u00f0 tey selja til byggimarkna\u00f0in og til landbu\u0301na\u00f0armarkna\u00f0in, og si\u0301\u00f0an bru\u0301ka tey tunlarnar fra\u0301 lidnum u\u0301tgrevstrum til at byggja sto\u0301r goymsluanlegg og v\u00f8ruhotell, og leggja so fleiri i\u0301dna\u00f0art\u00e6nastur afturat.\u201d"}, {"text_idx": "#000016", "text": "Si\u0301min Pauli sigur seg vo\u0301na at si\u0301ggja umbo\u00f0 fyri Erlen Group i\u0301 F\u00f8royum a\u0301\u00f0renn langt um li\u0301\u00f0ur. \u201cEg haldi vit hava no\u0301gv at tosa um.\u201d"}]